----

----

I Informácie

Rada

----

STANOVISKO RADY

z 18. januára 2005

k aktualizovanému programu stability Luxemburska, 2004 – 2007

(2005/C 79/01)

RADA EURÓPSKEJ ÚNIE,

so zreteľom na Zmluvu o založení Európskeho spoločenstva,

so zreteľom na nariadenie Rady (ES) č. 1466/97 zo 7. júla 1997 o posilnení dohľadu nad stavmi rozpočtov a o dohľade nad hospodárskymi politikami a ich koordinácii (1), a najmä na jeho článok 5, ods. 3,

so zreteľom na odporúčanie Komisie,

po porade s Hospodárskym a finančným výborom,

ZAUJALA TOTO STANOVISKO:

Rada 18. januára 2005 preskúmala aktualizovaný program stability Luxemburska, ktorý zahŕňa obdobie rokov 2004 až 2007. Program vo všeobecnosti spĺňa požiadavky na údaje revidovaného „kódexu správania týkajúceho sa obsahu a formy programov stability a konvergencie“. Niektoré požadované údaje o makroekonomických predpokladoch však chýbajú.

Aktualizácia odhaduje, že sa reálny rast HDP zvýši z hodnoty 2,9 % v roku 2003 na hodnotu 4,4 % v roku 2004. V rokoch 2005 a 2006 sa projektuje pokles rastu na 3,8 % (2005) a na 3,3 % (2006) skôr, ako v roku 2007 opäť stúpne na hodnotu 4,3 %. Na základe v súčasnosti dostupných informácií sa zdá, že tento scenár odráža hodnoverne predpoklady rastu.

Rozpočtová stratégia, o ktorú sa táto aktualizácia opiera, sa zameriava na mierne zníženie deficitu z odhadovanej hodnoty 1,4 % HDP na rok 2004 na hodnotu 1,0 % HDP v roku 2005. V rokoch 2006 a 2007 by mohol deficit zostať na úrovni roku 2005 spolu s príjmami a výdavkami projektovanými ako percento HDP. Toto sa pozitívne líši od aktualizácie v roku 2003, ktorá bola založená na oveľa menej optimistickom výhľade rastu, než bol v roku 2004 a predpokladala, že deficit verejnej správy vzrastie z hodnoty 0,6 % HDP v roku 2003 na približne 2 % vo zvyšnom programovom období. Pri cyklických úpravách sa na základe výpočtov útvarov Komisie vykonaných podľa spoločne dohodnutej metodiky predpokladá, že v roku 2005 vznikne prebytok vo výške 0,3 % HDP a bude sa postupne zvyšovať na hodnotu 2,0 % HDP v roku 2007, čo odráža odhadovaný zvyšujúci sa záporný rozdiel vo výstupe. Odhady rozdielov vo výstupe a tým aj cyklicky upravovaných zostatkov však uvádzajú nezvyčajne veľké rozpätia neistoty v prípade Luxemburska, z dôvodu veľmi osobitných znakov jeho ekonomiky, ktorá si vyžaduje veľmi obozretné použitie takýchto ukazovateľov. V časovom horizonte zahrnutom v programe by pomer verejných investícií k HDP zostal zhruba stály okolo 5 % HDP, čo je dosť vysoko nad priemerom EÚ.

Riziká pre rozpočtové projekcie v programe sa zdajú byť vo všeobecnosti vyvážené. Na jednej strane sú projekcie príjmov v Luxembursku tradične opatrné a rozpočtový výsledok v roku 2004 by mohol byť podstatne lepší, než sa v súčasnosti odhaduje, čo by mohlo mať za následok priaznivý zásadný účinok na zostávajúce roky tohto programu. Na druhej strane však program projektuje spomalenie rastu verejných výdavkov, ktorý bol v posledných rokoch veľmi prudký, ale neuvádza opatrenia, ktoré by mali pomôcť dosiahnuť tento cieľ. Zdá sa, že rozpočtová pozícia v programe poskytuje dostatočnú bezpečnú rezervu voči porušeniu hranice deficitu 3 % HDP pri bežných cyklických fluktuáciách. Rovnako sa javí ako dostatočné dosiahnuť strednodobý cieľ Paktu stability a rastu, ktorým je takmer vyrovnaná pozícia v rámci programového obdobia (od roku 2005) v cyklicky upravovaných podmienkach.

Podiel dlhu je extrémne nízky a predpokladá sa, že sa v časovom horizonte zahrnutom v aktualizácii ešte zníži z hodnoty 5,0 % HDP v roku 2004 na hodnotu 4,5 % HDP v roku 2007. Celkový stav čistých aktív je ešte priaznivejší z dôvodu výrazných finančných aktív odhadovaných približne v hodnote 50 % DPH akumulovaných za posledné roky vďaka fiškálnym prebytkom.

Ukazuje sa, že Luxembursko je v priaznivej situácii vzhľadom na dlhodobú udržateľnosť svojich verejných financií. Možno očakávať, že vysoký stav čistých kladných aktív aspoň čiastočne vyváži budúce náklady na starnúce obyvateľstvo. Pomer medzi prispievateľmi a príjemcami dôchodkového systému sa však zhorší, a to i podľa priaznivého scenára, podľa ktorého bude rast zamestnanosti pokračovať v mimoriadnej miere zaznamenanej v posledných dvoch desaťročiach. Z uvedených dôvodov sa vyžaduje určité obmedzenie s cieľom zabezpečiť, aby verejné výdavky zostali v súlade s príjmami a aby bola zachovaná politika akumulovania rezerv spolu s prijatím opatrení zameraných na zvyšovanie súčasnej nízkej miery zamestnanosti obyvateľov, najmä tých starších.

Porovnanie kľúčových makroekonomických a rozpočtových projekcií

----

(1)Ú. v. EÚ L 209, 2.8.1997, s. 1.

(2)  Výpočty útvarov Komisie na základe informácií z programu

(3)  Dokončené pred predložením rozpočtu na rok 2005

Zdroje:

Program stability (PS); Hospodárske predpovede útvarov Komisie z jesene 2004 (KOM); Výpočty útvarov Komisie.

----

----

STANOVISKO RADY

z 18. januára 2005,

k aktualizovanému konvergenčnému programu Českej republiky na roky 2004 – 2007

(2005/C 79/02)

RADA EURÓPSKEJ ÚNIE,

so zreteľom na Zmluvu o založení Európskeho spoločenstva,

so zreteľom na nariadenie Rady (ES) č. 1466/97 zo 7. júla 1997 o posilnení dohľadu nad stavmi rozpočtov a o dohľade nad hospodárskymi politikami a ich koordinácii (1), najmä na článok 9 ods. 3,

so zreteľom na odporúčanie Komisie,

po porade s Hospodárskym a finančným výborom,

ZAUJALA TOTO STANOVISKO:

Rada 18. januára 2005 preskúmala aktualizovaný konvergenčný program Českej republiky na obdobie rokov 2004 až 2007. Tento program vo všeobecnosti spĺňa požiadavky na údaje podľa „kódexu správania týkajúceho sa obsahu a formy programov stability a konvergenčných programov“. Napriek revízii údajov poskytnutej po predložení aktualizácie nie je najmä podiel výdavkov a príjmov v plnej miere konsolidovaný v súlade so štatistickými normami ESA95. Česká republika je preto vyzvaná, aby zaistila súlad s požiadavkami kladenými na tieto údaje.

Program obsahuje rôzne scenáre makroekonomických a rozpočtových projekcií: „základný“ scenár, „optimistický“ scenár a „pesimistický“ scenár. Za referenčný scenár na hodnotenie rozpočtových výhľadov sa považuje základný scenár, pretože odráža prijateľné predpoklady rastu. Tento scenár predpokladá, že reálny rast HDP v roku 2004 bude na úrovni 3,8 %. Odhaduje sa, že v roku 2005 reálny rast HDP dosiahne 3,6 %, následne sa bude mierne zvyšovať a v roku 2007 dosiahne 3,8 %. Programové projekcie pre infláciu sa zdajú byť realistické.

Rada 5. júla 2004 rozhodla, že Česká republika má nadmerný deficit a odporučila ho upraviť do roku 2008.

Program je zameraný na zníženie deficitu z 5,2 % HDP v roku 2004 (vrátane jednorázových výdavkov vo výške asi 1,2 % HDP) pod referenčnú hodnotu 3 % HDP v roku 2008, v súlade s odporúčaním Rady podľa článku 104 ods. 7. V porovnaní s konvergenčným programom z mája 2004 nedošlo k žiadnym zmenám v deficitoch plánovaných na roky 2005 – 2007, a to napriek tomu, že rast HDP bol revidovaný smerom nahor a rozpočtový výsledok (bez jednorázových operácií) bol v roku 2004 lepší než sa očakávalo. Cieľom programu je znížiť deficit verejných financií o 1,9 percentuálneho bodu v priebehu rokov 2004 – 2007 a primárny deficit o 2,3 percentuálneho bodu v tom istom časovom období. Úprava by mala byť postupná vo výške asi 0,5 % HDP ročne, s výnimkou roku 2006, kedy by sa mal deficit znížiť takmer o 1 % HDP. Predpokladá sa, že počas programového obdobia by malo dôjsť k poklesu na strane príjmov i výdavkov (ako podielu na HDP), pričom sa očakáva, že verejné investície budú jedinou výdavkovou položkou, ktorá sa bude zvyšovať, a to zo 4,2 % HDP v roku 2003 na 4,6 % HDP v roku 2007, čo značne prekračuje priemer EÚ (2,4 % HDP v roku 2004).

Zdá sa, že riziká spojené s rozpočtovými prognózami sú zhruba vyvážené. Na jednej strane makroekonomický scenár naznačuje, že príjmy by mohli byť vyššie, než sa predpokladá, a že výdavky by mohli byť nižšie, než sú naplánované v rozpočte. Navyše sa zdá, že ďalšie riziká ohrozujúce rozpočtové ciele, spojené so štátnymi zárukami a predpokladaným zadlžením sú obmedzené. Na druhej strane je však ešte potrebné prijať dôležité opatrenia na zníženie výdavkov, najmä pokiaľ ide o spotrebu verejného sektora, aby bolo možné splniť výdavkové limity v rokoch 2006 a 2007. Uplatňovanie výdavkových limitov podlieha riziku tiež pred ďalšími pravidelnými parlamentnými voľbami plánovanými na jún 2006. Vzhľadom na toto zhodnotenie rizík sa pozícia rozpočtu obsiahnutá v programe zdá byť dostatočná na zníženie deficitu pod 3 % HDP do roku 2008, ako sa predpokladá v programe.

Odhaduje sa, že miera zadĺženia dosiahla 38,6 % HDP v roku 2004, teda je dostatočne nízko pod referenčnou hodnotou 60 % HDP stanovenou v Zmluve. Program predpokladá počas programového obdobia nárast miery zadlženia o 1,4 percentuálneho bodu.

Pokiaľ ide o dlhodobú udržateľnosť verejných financií, zdá sa, že Česká republika je vážne ohrozená veľmi významnými projektovanými rozpočtovými výdavkami pre starnúce obyvateľstvo. Najmä stratégiu fiškálnej konsolidácie vytýčenú v programe je potrebné doplniť ďalšími reformami na zníženie rizík udržateľnosti spojených s plánovaným nárastom vo výdavkoch na dôchodkovú oblasť a na zdravotnú starostlivosť.

Hospodárske politiky načrtnuté v aktualizácii sú čiastočne v súlade so všeobecnými usmerneniami hospodárskej politiky pre konkrétne krajiny v oblasti verejných financií. Na jednej strane je program v súlade so znižovaním deficitu verejnej správy odporučeným Radou a toto znižovanie je založené na právne záväzných strednodobých výdavkových limitoch. Na druhej strane sa uskutočňovanie odporúčaného znižovania mzdových výdavkov ústrednej štátnej správy, ktoré predpokladá májový konvergenčný program, ukazuje ako náročné a opatrenia na kontrolu deficitov a dlhov regionálnej samosprávy a obcí nemusia byť dostatočné. Program navyše nepredkladá konkrétne kroky na zabezpečenie dlhodobej udržateľnosti verejných financií osobitne prostredníctvom uskutočnenia reformy dôchodkového systému a reformy systému zdravotnej starostlivosti.

Vzhľadom na vyššie uvedené hodnotenie a s prihliadnutím na odporúčania Rady podľa článku 104 ods. 7 sa Českej republike odporúča, aby na zníženie deficitu použila väčšiu časť príjmov, než je plánované v rozpočte a aby prísne dodržiavala strednodobé výdavkové limity pre ústrednú štátnu správu, ktoré budú právne záväzné od roku 2006. Česká republika sa ďalej vyzýva, aby zintenzívnila dôchodkovú reformu a aby uskutočnila reformu systému zdravotnej starostlivosti s cieľom zlepšiť dlhodobú udržateľnosť verejných financií.

Porovnanie kľúčových makroekonomických a rozpočtových projekcií

----

(1)Ú. v. ES L 209, 2.8.1997, s. 1.

(2)  Prognóza útvarov Komisie na rok 2004 nezahŕňala imputovanú štátnu záruku vo výške 0,8% HDP.

Zdroje:

Konvergenčný program (KP); Útvary Komisie, hospodárske prognózy, jar 2004 (KOM)

----

----

STANOVISKO RADY

z 18. januára 2005

k aktualizovanému programu stability Rakúska na roky 2004 – 2008

(2005/C 79/03)

RADA EURÓPSKEJ ÚNIE

so zreteľom na Zmluvu o založení Európskeho spoločenstva,

so zreteľom na nariadenie Rady (ES) č. 1466/97 zo 7. júla 1997 o posilnení dohľadu nad stavmi rozpočtov a o dohľade nad hospodárskymi politikami a ich koordinácii (1), najmä na jeho článok 5 ods. 3,

so zreteľom na odporúčanie Komisie,

po porade s Hospodárskym a finančným výborom,

ZAUJALA TOTO STANOVISKO:

Rada 18. januára 2005 preskúmala aktualizovaný program stability Rakúska na roky 2004 – 2008. Program spĺňa požiadavky na údaje „kódexu správania týkajúceho sa obsahu a formy programov stability a konvergencie“.

Makroekonomický scenár, z ktorého tento program vychádza, predpokladá, že rast reálneho HDP sa zdvihne z úrovne 1,9 % v roku 2004 na 2,5 % v rokoch 2005 a 2006 a po zvyšok programového obdobia ostane na úrovni približne 2 %. Na základe informácií, ktoré sú v súčasnosti dostupné, sa zdá, že tento scenár v prvých rokoch odráža hodnoverné predpoklady rastu, avšak v posledných rokoch je až príliš optimistický, pretože predpoveď na štyri roky za sebou ostáva nad potenciálnym výkonom. Projekcie programu v súvislosti s infláciou sú reálne.

Cieľom Rakúska je dosiahnuť stav vyrovnaného rozpočtu do roku 2008. Očakáva sa, že výška deficitu narastie z pomeru 1,3 % HDP v roku 2004 na úroveň 1,9 % HDP v roku 2005, po ktorom najprv v roku 2006 mierne poklesne na 1,7 % a potom dvoma rovnako veľkými zníženiami spadne v roku 2008 na nulovú hodnotu. Tento priebeh odzrkadľuje rozpočtovú stratégiu, ktorá kombinuje trvalé zníženie daňového zaťaženia a návrat k vyrovnanému stavu rozpočtu v strednodobom výhľade. Podľa ESA 95 sa daňové zaťaženie plánuje znížiť zo 43,1 % v roku 2003 na 40 % v roku 2008, pričom sa plánuje znížiť celkové výdavky o 4,8 percentuálneho bodu. Cesta konsolidácie je zakotvená v Národnom pakte stability medzi územnými orgánmi, ktorá sa má presadiť na všetkých úrovniach vlády prostredníctvom sankčného mechanizmu.

Rozpočtový výsledok by mohol byť horší, než sa v programe projektuje. Rozpočet sa na začiatku programového obdobia sústreďuje predovšetkým na daňové úľavy, zatiaľ čo sa zodpovedajúce obmedzenie výdavkov odkladá na neskoršie obdobie. Riziká pre roky 2005 a 2006 sú vyvážené, keď vývoju deficitu dominujú značné daňové zníženia, ktoré nadobudnú účinnosť 1. januára 2005, a vzhľadom na reálny východiskový makroekonomický scenár. Pre neskoršie roky 2007/2008 sa však zdá, že riziká boli podcenené, keďže, po prvé, existuje predpoklad, že rast HDP ostane nad úrovňou potenciálu, a po druhé, zásadný predpokladaný pokles v pomere výdavkov a HDP nie je v programe z veľkej časti upresnený. Z hľadiska tohto posúdenia rizika zrejme rozpočtová pozícia nebude postačujúca na dosiahnutie strednodobého cieľa Paktu stability a rastu týkajúceho sa takmer vyrovnaného stavu rozpočtu z cyklicky upraveného hľadiska do roku 2008. Zdá sa však, že poskytuje dostatočné bezpečnostné rozpätie proti prekročeniu prahovej hranice deficitu 3 % HDP pri bežných makroekonomických výkyvoch v priebehu programového obdobia.

Odhaduje sa, že miera zadĺženia dosiahla v roku 2004 úroveň 64,2 % HDP, čo je nad referenčnú hodnotu 60 % HDP podľa Zmluvy. Program projektuje, že v priebehu programového obdobia sa miera zadlženia zníži o 5 percentuálnych bodov. Vzhľadom na už uvedené riziká rozpočtových cieľov môže byť vývoj miery zadĺženia menej priaznivý, než sa predpokladá. Na druhej strane by však Rakúsko potenciálne mohlo kompenzovať toto riziko rozsiahlou privatizáciou.

Zdá sa, že vzhľadom na dlhodobé udržanie stability verejných financií sa Rakúsko nachádza v pomerne priaznivej situácii i napriek významným plánovaným rozpočtovým nákladom na starnúce obyvateľstvo. Dôchodkové reformy z rokov 2003 a 2004 rozpočet v podstatnej miere dlhodobo odbremenia. Po dôchodkovej reforme v roku 2003 prebehla v roku 2004 v Rakúsku ďalšia dôchodková reforma (Pensionsharmonisierung), ktorej cieľom bolo zosúladiť dôchodkový systém pre všetky skupiny obyvateľstva v súkromnom aj verejnom sektore. Výrazný príspevok zákona z roku 2004 k dlhodobému udržaniu stability stavu financií nadobudne účinok až v období po roku 2030, pričom strednodobé úspory vyplývajúce zo zákona z roku 2003 sa čiastočne znížia.

Hospodárske politiky uvedené v programe sú čiastočne v súlade so všeobecnými usmerneniami hospodárskych politík charakteristických pre jednotlivé krajiny v oblasti verejných financií. Hoci Rakúsko zníži svoje vysoké daňové zaťaženie, nie je to možné súčasne s obmedzením výdavkov, takže sa predpokladá, že cyklicky upravený stav rozpočtu sa v roku 2005 výrazne zhorší a vyrovnaný stav rozpočtu sa dosiahne až v poslednom roku tohto programu.

Vzhľadom na uvedené hodnotenie sa Rakúsku odporúča, aby sústredilo ťažisko celkovej konsolidácie rozpočtu na skoršie programové roky. Okrem toho by malo Rakúsko podrobnejšie vysvetliť, akými konkrétnymi opatreniami by mohlo dosiahnuť významnú konsolidáciu rozpočtu v posledných dvoch programových rokoch.

Porovnanie kľúčových makroekonomických a rozpočtových projekcií

----

(1)Ú. v. ES L 209, 2.8.1997.

(2)  Výpočty útvarov Komisie na základe informácií v programe.

Zdroje:

Program stability (PS); Ekonomické predpovede útvarov Komisie z jesene 2004 (KOM); Výpočty útvarov Komisie.

----

----

STANOVISKO RADY

18. januára 2005

k aktualizovanému konvergenčnému programu Švédska na roky 2004 – 2007

(2005/C 79/04)

RADA EURÓPSKEJ ÚNIE,

so zreteľom na Zmluvu o založení Európskeho spoločenstva,

so zreteľom na nariadenie Rady (ES) č. 1466/97 zo 7. júla 1997 o posilnení dohľadu nad stavmi rozpočtov a o dohľade a koordinácii hospodárskych politík (1), a najmä na jeho článok 9, odsek 3,

so zreteľom na odporúčanie Komisie,

po porade s Hospodárskym a sociálnym výborom,

ZAUJALA TOTO STANOVISKO:

Rada 18. januára 2005 preskúmala aktualizovaný konvergenčný program Švédska na obdobie rokov 2004 až 2007. Program vo všeobecnosti spĺňa požiadavky na údaje revidovaného „kódexu správania týkajúceho sa obsahu a formy programov stability a konvergencie“. Najmä niektoré údaje nie sú úplne v súlade s normami ESA95. Švédsko sa preto vyzýva, aby dosiahlo plný súlad s požiadavkami na údaje.

Makroekomický scenár, o ktorý sa program opiera, predpokladá, že reálny rast HDP sa mierne utlmí z 3,5 % v roku 2004 na 3,0 % v roku 2005 a v rokoch 2006 - 2007 dosiahne priemernú výšku 2,4 %. Na základe v súčasnosti dostupných informácií sa zdá, že tento scenár odráža hodnoverné predpoklady rastu. Programové projekcie inflácie sa zdajú byť realistické.

Rozpočtový rámec zahŕňa cieľový prebytok verejnej správy v priemere vo výške 2 % HDP v priebehu cyklu, viacročné nominálne limity výdavkov ústrednej štátnej správy a požiadavku vyrovnaného zostatku rozpočtu pre miestne samosprávy. Aktualizácia predpokladá prebytok verejných financií vo výške 0,7 % v roku 2004, 0,6 % v roku 2005, 0,4 % v roku 2006 a 0,9 % v záverečnom roku 2007. V projektovom období pomer výdavkov aj pomer príjmov vykazujú postupne zostupný trend. Úpravou odhadovaného vplyvu cyklu použitím spoločnej metodiky je v projektovom období cyklicky upravovaný zostatok rozpočtu v prebytku aj napriek rozsiahlym impulzom podľa uváženia vlády v roku 2005 odrážajúcim jej znepokojenie so situáciou slabého trhu práce. V dôsledku čoho prebytok verejných financií nedosiahne úroveň 2 % počas projektového obdobia. Zatiaľ čo sa v dôchodkovom systéme a subsektore miestnej samosprávy očakávajú prebytky, deficit ústrednej štátnej správy sa v priebehu rokov 2005 a 2006 zvyšuje. V porovnaní s predchádzajúcou aktualizáciou predstavuje súčasná aktualizácia rozpočtové ciele, ktoré sú v priemere horšie voči makroekonomickým trendom, ktoré sú priaznivejšie, ako sa predtým projektovalo.

Riziká rozpočtových projekcií v rámci programu sa javia ako zhruba vyrovnané. Na jednej strane sa rozpočtové projekcie zdajú byť hodnoverné a Švédsko dosahuje veľmi dobré výsledky v tom, že neprekračuje stanovené limity výdavkov. Okrem toho sa zdá, že sa zlepšila finančná situácia na úrovni miestnej samosprávy. Na druhej strane sa však dane v priebehu posledných pár rokov ukázali ako veľmi nevyrovnané a bude dôležité naďalej rešpektovať rozumné limity výdavkov.

Vzhľadom na toto posúdenie rizík sa pozícia rozpočtu v rámci programu zdá byť dostatočná na zachovanie prebytkov v priebehu rokov 2004 až 2007 v súlade so strednodobým cieľom Paktu stability a rastu na dosiahnutie takmer vyrovnanej alebo prebytkovej pozície. Taktiež zaisťuje dostatočnú bezpečnostnú rezervu voči porušeniu hranice deficitu 3 % HDP pri bežných makroekonomických fluktuáciách počas programového obdobia.

Odhaduje sa, že podiel dlhu dosiahol v roku 2004 úroveň 51,7 % HDP, čo je dostatočne pod úrovňou referenčnej hodnoty 60 % HDP stanovenej Zmluvou. Program projektuje zníženie pomeru dlhu na 49,0 % HDP do roku 2007.

Zdá sa, že Švédsko sa nachádza v relatívne priaznivej situácii, pokiaľ ide o dlhodobú udržateľnosť verejných financií, napriek dôležitým projektovaným rozpočtovým nákladom pre starnúce obyvateľstvo. Riziko pre dlhodobú udržateľnosť sa však môže objaviť v dlhodobom horizonte. Vychádza z z projektového zvýšenia pomeru závislosti staršieho obyvateľstva a súčasných trendov vo výdavkoch na zdravotnú starostlivosť, účasti pracovnej sily a zamestnanosti. Bez ďalších reforiem upravujúcich tieto trendy a v súlade s rozpočtovým cieľom vlády, kľúčovým činiteľom riešenia otázky udržateľnosti v dlhodobom horizonte bude dosiahnutie rozpočtového prebytku vo výške 2 % HDP v priebehu nasledujúcich 10 rokov.

Porovnanie kľúčových makroekonomických a rozpočtových projekcií

----

(1)Ú. v. ES L 209, 2.8.1997, s. 1.

(2)  V aktualizácii švédske orgány uviedli primárne zostatky bez čistého úroku a neuviedli štandardný hrubý úrok. V tabuľke sa však uvádzajú primárne zostatky bez hrubého úroku použitím údajov z aktualizácie.

(3)  % zmena december – december.

(4)  Na porovnanie, čisté poskytnuté pôžičky uvedené v aktualizáciách na roky 2002 a 2003 sa vzťahujú na sumy vypočítané zohľadnením úplnej periodizácie daní (pričom táto účtovnícka zmena nebola formálne zavedená pred rokom 2004).

(5)  Výpočty útvarov Komisie na základe informácií z programu.

Zdroje:

Aktualizovaný konvergenčný program Švédska, november 2003 a november 2004 (KP); Hospodárske predpovede útvarov Komisie (KOM); Výpočty útvarov Komisie.

----

----

Vyhlásenie Španielskeho kráľovstva podľa článku 5 nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodiny

(2005/C 79/05)

I.   PRÁVNE PREDPISY A SYSTÉMY UVEDENÉ V ČLÁNKU 4 ODS. 1 a 2 NARIADENIA

II.   MINIMÁLNE DÁVKY UVEDENÉ V ČLÁNKU 50 NARIADENIA

Zákony a iné právne predpisy, ktorými sa riadia príplatky k dôchodkom nižším ako minimum.

III.   DÁVKY UVEDENÉ V ČLÁNKU 77 NARIADENIA PRE NEZAOPATRENÉ DETI

Uvedené zákony a iné právne predpisy

IV.   DÁVKY UVEDENÉ V ČLÁNKU 78 NARIADENIA

----

----

STANOVISKO RADY

z 18. januára 2005

k aktualizovanému programu stability Holandska, 2004 – 2007

(2005/C 79/06)

RADA EURÓPSKEJ ÚNIE,

so zreteľom na Zmluvu o založení Európskeho spoločenstva,

so zreteľom na nariadenie Rady (ES) č. 1466/97 zo 7. júla 1997 o posilnení dohľadu nad stavmi rozpočtov a o dohľade nad hospodárskymi politikami a ich koordinácii (1), najmä na jeho článok 5 odsek 3,

so zreteľom na odporúčanie Komisie,

po porade s Hospodárskym a finančným výborom,

ZAUJALA TOTO STANOVISKO:

Rada 18. januára 2005 preskúmala aktualizovaný program stability Holandska, ktorý zahŕňa obdobie rokov 2004 až 2007. Program spĺňa požiadavky na údaje revidovaného „kódexu správania týkajúceho sa obsahu a formy programov stability a konvergencie“.

Makroekonomický scenár o ktorý sa program opiera, predpokladá, že sa reálny rast HDP zvýši z 1 % v roku 2004 na 1 % v roku 2005 a v priebehu zostávajúceho obdobia programu na 2 % v priemere. Tento scenár je vo všeobecnosti hodnoverný, hoci sa v posledných dvoch rokoch programu očakáva rast vyšší ako potenciálny rast. Programové projekcie inflácie sa zdajú byť realistické.

Rada 2. júna 2004 rozhodla, že Holandsko vykazuje nadmerný deficit a odporučila, aby bol opravený do roku 2005. V súlade s týmto odporúčaním hlavným cieľom rozpočtovej stratégie tohto programu je uviesť celkový deficit verejnej správy podľa Zmluvy pod referenčnú hodnotu 3 % HDP do roku 2005. Za týmto účelom program zahŕňa konsolidačné úsilie sústredené do počiatočného obdobia rokov 2004 a 2005. Rozpočtová stratégia obsahuje aj používanie reálnych výdavkových limitov na kontrolu rastu výdavkov a dlhodobejšieho cieľa udržateľných verejných financií. Súčasne budú pokračovať významné verejné investície vedúce k priemernému podielu verejných investícií v priebehu programového obdobia mierne nad 3 % HDP v porovnaní s priemerom 2,4 % HDP EÚ v roku 2004. V porovnaní s minulou aktualizáciou predstavuje súčasná aktualizácia menej priaznivý profil v rozpočtovom deficite voči menej priaznivým makroekonomickým trendom.

Riziká pre rozpočtové projekcie sa v tomto programe javia ako všeobecne vyvážené. Najmä záporné riziká vychádzajúce z makroekonomického scenára a rozpočtové náklady na sociálnu dohodu medzi vládou a sociálnymi partnermi dosiahnutú 5. novembra 2004, sú vo všeobecnosti vyrovnané kladnými rizikami vplyvu vyšších cien ropy na príjmy z predaja zemného plynu a opatrným charakterom predpokladov týkajúcich sa dňovej náročnosti vzostupu ekonomickej činnosti. Vzhľadom k tomuto hodnoteniu rizík sa prístup k rozpočtu vyjadrený v programe javí ako dostatočný na zníženie deficitu pod úroveň 3 % do roku 2005, avšak nezdá sa, že by poskytoval dostatočne bezpečnú rezervu voči prekročeniu tejto limitnej hodnoty v dôsledku bežných makroekonomických fluktuácií v nadchádzajúcich rokoch. Taktiež nestačí na zabezpečenie dosiahnutia strednodobého cieľa, ktorým je takmer vyrovnaná rozpočtová pozícia podľa paktu o stabilite a raste.

Odhaduje sa, že podiel dlhu dosiahne 56,3 % HDP v roku 2004 čo je menej ako je referenčná hodnota 60 % HDP podľa Zmluvy. Program predpokladá, že sa podiel dlhu v období tohto programu zvýši o dva percentuálne body.

Rozpočtová stratégia načrtnutá v programe stavia Holandsko do relatívne priaznivého postavenia s ohľadom na dlhodobú udržateľnosť verejných financií aj napriek predpokladaným závažným rozpočtovým nákladom pre starnúce obyvateľstvo. Vzhľadom na očakávané zvýšenie podielu obyvateľstva v dôchodkovom veku k ekonomicky aktívnemu obyvateľstvu a neexistencie ďalšej fiškálnej konsolidácie vedúcej v strednodobom horizonte k takmer vyrovnanej alebo prebytkovej pozícii rozpočtu, by ďalšie reformy, ktoré by zmiernili trendy výdavkov súvisiacich so starnutím obyvateľstva a ďalej zvýšili miery účasti, viedli k zníženiu rizík udržateľnosti počas dlhšieho obdobia.

Hospodárske politiky načrtnuté v programe sú v oblasti verejných financií sčasti v zhode so hlavnými usmerneniami pre hospodársku politiku stanovenými pre jednotlivé krajiny. Dodržiava sa rozpočtový rámec s limitmi výdavkov a prebieha proces rozpočtovej úpravy pre korekciu nadmerného deficitu. Očakávané znižovanie hlavného deficitu v roku 2006 a najmä v roku 2007 je však pomerne pomalé a cyklicky upravovaný zostatok by nevykázal pokrok k strednodobému cieľu takmer vyrovnaného rozpočtu po roku 2005.

Vzhľadom k tomuto hodnoteniu sa odporúča, aby Holandsko i naďalej pokračovalo v úsilí zabezpečiť deficit nižší ako 3 % HDP do roku 2005 a s ohľadom na riziko cyklickosti a výzvy kladené starnutím obyvateľstva prijať opatrenia potrebné na dosiahnutie takmer vyrovnaného stavu rozpočtu.

Porovnanie kľúčových makroekonomických a rozpočtových projekcií

----

(1)Ú. v. ES L 209, 2.8.1997, s. 1.

(2)  Výpočty útvarov Komisie na základe informácií uvedených v programe.

(3)  Výpočty útvarov Komisie uplatňujúce spoločne dohodnutú metodiku na informácie uvedené v programe.

Zdroje:

Programy stability (PS); Hospodárske predpovede útvarov Komisie (KOM); Výpočty útvarov Komisie. Predpokladané miery rastu boli v aktualizácii zaokrúhlené na štvrtiny percentuálneho bodu.

----

Komisia

----

Výmenný kurz eura (1)

31. marca 2005

(2005/C 79/07)

1 euro= 

----

(1)

Zdroj: referenčný výmenný kurz publikovaný ECB.

----

----

Predbežné oznámenie o koncentrácii

(Prípad COMP/M.3748 — Mitsubishi Tokyo/UFJ)

Prípad vhodný na zjednodušený postup

(2005/C 79/08)

(Text s významom pre EHP)

----

(1)Ú. v. EÚ L 24, 29.1.2004, s. 1.

(2)  Prístupné na webovej stránke DG COMP:

http://europa.eu.int/comm/competition/mergers/legislation/consultation/simplified_tru.pdf.

----

----

Oznámenie Komisie v rámci implementácie smernice Rady 89/106 o zbližovaní zákonov a administratívnych opatrení členských štátov, ktoré sa týkajú stavebných výrobkov

(2005/C 79/09)

(Text s významom pre EHP)

(Uverejnenie názvov a odkazov doplnených harmonizovaných európskych noriem podľa smernice)

POZNÁMKA:

Viac informácií o harmonizovaných normách nájdete na internetovej adrese:

http://europa.eu.int/comm/enterprise/newapproach/standardization/harmstds/

----

(1)
 ESO: Európske organizácie pre normalizáciu:

European Committee for Standardization (CEN): rue de Stassart 36, B-1050 Brusel, Belgicko Tel. (32-2) 550 08 11; fax (32-2) 550 08 19 (http://www.cenorm.be)

European Committee for Electrotechnical Standardization (Cenelec): rue de Stassart 35, B-1050 Brusel, Belgicko Tel. (32-2) 519 68 71; fax (32-2) 519 69 19 (http://www.cenelec.org)

European Telecommunications Standards Institute (ETSI): 650, route des Lucioles, F-06921 Sophia Antipolis, Francúzsko Tel. (33) 492 94 42 00; fax (33) 493 65 47 16 (http://www.etsi.org)

(2)  Dátum ukončenia koexistenčného obdobia je totožný s dátumom zrušenia konfliktných národných technických špecifikácií. Po tomto dátume musí byť zhoda preukazovaná na základe harmonizovaných technických špecifikácií (harmonizované normy alebo európske technické osvedčenia).

(3)Ú. v. ES L 204, 21.7.1998, s. 37.

(4)Ú. v. ES L 217, 5.8.1998, s. 18.

----

----

Nevznesenie námietky (ako formy právneho odporu) voči oznámenej koncentrácii

(Prípad COMP/M.3656 – Achmea/Athlon/Partsplan JV)

(2005/C 79/10)

(Text s významom pre EHP)

Dňa 23. februára 2005 sa Komisia rozhodla neoponovať voči vyššie spomínanej oznámenej koncentrácii a vyhlásiť ju za kompatibilnú so spoločným trhom. Toto rozhodnutie je založené na článku 6 odsek 1 písmeno b) nariadenia Rady (ES) č. 139/2004. Úplný text rozhodnutia je dostupný iba v holandčine a bude dostupný verejnosti po tom, ako budú odstránené akékoľvek obchodné tajomstvá, ktoré by mohol obsahovať. Prístupný bude na:

----

III Oznámenia

Európsky parlament

----

Výzva na predloženie návrhov týkajúca sa spracovania osobných archívov poslancov Európskeho parlamentu vytvorených počas výkonu mandátu a odovzdaných vo forme darov alebo dedičstva (2005-002)

(2005/C 79/11)

V rámci informačnej politiky histórie európskej integrácie vyhodnocuje Európsky parlament každý rok projekty, ktoré slúžia na spracovanie archívov poslancov a bývalých poslancov Európskeho parlamentu vytvorených počas výkonu mandátu a v súvislosti s Európskym parlamentom a odovzdaných vo forme darov alebo dedičstva inštitúciám, združeniam a nadáciám.

Právny základ

Program a zdroj financovania: spracovanie osobných archívov európskych poslancov

Rozpočtová položka: 2271 oddiel I – Európsky parlament – všeobecný rozpočet Európskej únie.

I.   CHARAKTERISTIKA ČINNOSTI, GEOGRAFICKÁ OBLASŤ A TRVANIE PROJEKTU

1.   Cieľ činnosti: uľahčiť spracovanie a bezplatný prístup k archívom, ktoré vytvorili európski poslanci v súvislosti s výkonom mandátu, a počas jeho trvania, v Európskom parlamente. Táto činnosť spadá do rámca informačnej politiky histórie európskej integrácie, ktorú Európsky parlament vykonáva v prospech výskumných pracovníkov a európskych občanov.

2.   Predmet činností: archívne spracovanie dokumentov poslancov alebo bývalých poslancov Európskeho parlamentu (ako aj Spoločného zhromaždenia ESUO a Európskeho parlamentného zhromaždenia) z obdobia výkonu mandátu v Európskom parlamente. Tieto dokumenty boli odovzdané vo forme darov alebo dedičstva inštitúcii, združeniu alebo nadácii zapísanej v SPP/ICA a neboli ešte archívne spracované. Grant nebude pridelený na pokrytie výdavkov vynaložených pred podpísaním zvláštnej dohody o financovaní (čl. 112 finančného nariadenia). Tieto činnosti budú vykonané nasledovne:

Vytvorenie plánu klasifikácie

Archívne spracovanie podľa noriem ISAD(G) a ISAAR (CPF)

Digitalizácia dokumentov a ich snímanie na mikrofilmy.

3.   Geografická oblasť: Európska únia

4.   Termín ukončenia: 30. jún 2006 (termín podania žiadosti o vyplatenie zostatku grantu po ukončení projektu).

5.   Zverejnenie: táto výzva na predloženie návrhov a formulár žiadosti o grant budú zverejnené v nasledovných médiách:

Úradný vestník Európskej únie,

internetová stránka EP (http://www.europarl.eu.int/tenders),

internetová stránka Medzinárodnej rady archívov, oddelenie archívov a archivárov parlamentov a politických strán.

II.   FINANCOVANIE

2.   Maximálna a minimálna výška grantov

Maximálna výška grantov sa určí v závislosti od disponibilných finančných prostriedkov rozpočtovej položky 2271.

3.   Podmienky financovania

4.   Počet grantov

Jeden žiadateľ môže podať ročne jednu žiadosť o grant vzťahujúcu sa na jeden dokumentačný fond.

III.   PODMIENKY SPÔSOBILOSTI A FINANCOVANIA

1.   Podmienky spôsobilosti

2.   Základné podmienky financovania

Finančné prostriedky môžu byť poskytnuté inštitúcii, združeniu alebo nadácii, len ak sú splnené nasledujúce podmienky:

IV.   VÝBEROVÉ KRITÉRIÁ A PRIDELENIE GRANTU

1.   Výberové kritériá

Žiadateľ musí preukázať, že má k dispozícii stále a dostatočné finančné zdroje a je schopný vykonávať svoju činnosť počas obdobia spracovania fondu a podieľať sa na financovaní tejto činnosti (najmenej 50 %) a na jej zálohovom financovaní (najmenej 25 %) pred vyplatením zostatku grantu.

Žiadateľ musí mať uznávané skúsenosti v oblasti archívnictva, aby bol schopný riadne ukončiť uvedený projekt archívneho spracovania. Z tohto dôvodu musí priložiť aj životopisy pracovníkov, ktorí budú poverení archívnym spracovaním. Musí tiež upresniť a zdokumentovať externé ľudské a materiálne zdroje, ktoré chce použiť v prípade pridelenia zákazky. N.B.: vzhľadom na bod III.2.g) je možné využívať vonkajšie zdroje iba na úlohy súvisiace s hmotným plnením.

Žiadateľ musí tiež preukázať, že je skutočne schopný sprístupniť užívateľom register dokumentov a poskytnúť bezplatný prístup k ich originálom.

2.   Kritériá pridelenia grantu

Navrhovaná činnosť musí čo najviac zvýšiť účinnosť politiky Európskeho parlamentu smerujúcej k zabezpečeniu najúplnejších informácií o histórii európskej integrácie pre výskumných pracovníkov a európskych občanov. Pri prideľovaní grantu sa preto použijú kritériá s nasledovným hodnotením:

Pri hodnotení kritérií pridelenia grantu sa berie čo najväčší ohľad na požiadavku zabezpečenia nestrannej rovnováhy medzi rôznymi návrhmi podľa kritérií: geografického pôvodu a politickej príslušnosti (piaty bod nariadenia o spracovaní osobných archívov európskych poslancov, odovzdaných inštitúcii, združeniu alebo nadácii vo forme darov alebo dedičstva).

3.   Postup

Výberová komisia vyhodnotí návrhy na základe bodov pridelených podľa uvedenej relatívnej váhy kritérií.

Prvky, ktoré dokazujú splnenie jednotlivých kritérií, musia byť v žiadosti jasne označené a podložené všetkými potrebnými dokladmi. Výberová komisia môže žiadateľa vyzvať, aby doplnil alebo vysvetlil potrebné doklady v lehote, ktorú si stanoví. Všetky prvky, na ktoré sa vzťahuje žiadosť o financovanie, musia byť v prípade potreby preukázateľné dokladmi. Prvky, ktoré nebude možné dokázať, nebudú pri hodnotení kritérií brané do úvahy.

Európsky parlament si vyhradzuje právo overiť si v prípade potreby údaje, ktoré predložil žiadateľ v rámci tejto výzvy na predloženie návrhov.

4.   Predpokladané obdobie oznámenia výsledkov pridelenia grantu

júl až september 2005

V.   SPÔSOB PREDLOŽENIA ŽIADOSTI/VŠEOBECNÉ INFORMÁCIE

1.   Predloženie žiadosti

Žiadosti musia byť predložené na formuláre žiadosti o financovanie, ktorého všetky časti musia byť vyplnené, v opačnom prípade bude žiadosť považovaná za neplatnú.

Každá žiadosť s priloženými dokladmi musí byť predložená v tlačenej forme (jeden podpísaný originál plus päť kópií) a v elektronickej forme (dve diskety alebo dve CD).

2.   Lehota na predkladanie žiadostí

Lehota na predkladanie žiadostí sa končí 25. mája 2005. Žiadosti, predložené po tomto dátume, nebudú posudzované.

3.   Podávanie návrhov

Návrhy musia byť:

Pre zaslanie návrhu súkromnou doručovacou službou platia rovnaké podmienky ako pre zaslanie kuriérskou službou. Úlohou uchádzača je zabezpečiť, aby bol jeho návrh doručený najneskôr do 12.00 hod. v posledný deň lehoty na predloženie návrhov na uvedenú adresu poštového oddelenia Európskeho parlamentu, a aby bol vydaný doklad o jeho prevzatí.

Na vonkajšej obálke bude nasledovná adresa:

Na tejto obálke bude uvedená aj adresa odosielateľa.

Na vnútornej obálke bude nasledovná adresa:

Ponuky, ktoré nevyhovejú ustanoveniam tohto článku, budú považované za neplatné.

4.   Podrobné informácie

Nasledovné texty sú k dispozícii na internetovej stránke EP:

http://www.europarl.eu.int./tenders/:

Všetky otázky, týkajúce sa tejto žiadosti o predloženie návrhov s cieľom získania grantu, musia byť odoslané elektronickou poštou s uvedením odkazu na uverejnenie na nasledujúcu adresu:

FORMULÁR ŽIADOSTI O POSKYTNUTIE GRANTU

Rozpočtová položka 2271

(Spracovanie osobných archívov európskych poslancov, odovzdaných vo forme darov alebo dedičstva inštitúcii, združeniu alebo nadácii)

I.   ČINNOSŤ ARCHÍVNEHO SPRACOVANIA

1   Opis

2.   Plánované výsledky (maximálne jedna strana)

II.   ŽIADATEĽ

1.   Totožnosť

2.   Bankové údaje

Banka musí mať sídlo v krajine, v ktorej je žiadateľ zaregistrovaný.

3.   Údaje o žiadateľovi (maximálne jedna strana).

3.1   Kedy bola vaša organizácia založená a kedy začala svoju činnosť?

3.2   Aké sú v súčasnosti hlavné aktivity vašej spoločnosti?

3.3   Označenie riadiacich orgánov a osôb, z ktorých sú zložené, s označením ich štatutárnych funkcií.

3.4   Znalosti v oblasti archívnictva

3.5   Opíšte vzťahy s používateľmi vašich fondov z radov verejnosti (koľko výskumných pracovníkov, študentov, občanov?)

3.6   Sprístupnenie spracovaných dokumentov

4.   Rozpočet

ČESTNÉ VYHLÁSENIE

Žiadateľ vyhlasuje, že sa nenachádza v žiadnej z nasledovných situácií (ktoré by boli dôvodom na vylúčenie z financovania v súlade s článkami 93 a 94 finančného nariadenia):

Nachádzam sa v niektorej z uvedených situácií

Ak áno, upresnite v ktorej:

Žiadateľ sa zaväzuje, že v prípade pridelenia grantu nepoužije osobné archívy so zámerom dosiahnuť zisk.

Žiadateľ sa zaväzuje, že v prípade pridelenia grantu poskytne užívateľom úplný register spracovaných osobných dokumentov (v papierovej alebo elektronickej verzii, prípadne na svojej internetovej stránke) a umožní prístup k originálom dokumentov.

Žiadateľ sa zaväzuje, že bude priamo riadiť prípravu a spracovanie projektu a nebude iba sprostredkovateľom.

Žiadateľ sa zaväzuje, že v prípade pridelenia grantu priloží k žiadosti o vyplatenie zostatku po skončení archívneho spracovania doklady uvedené v článku 6 ods. 2 písm. a), b), c) a d) nariadenia o spracovaní osobných archívov európskych poslancov, odovzdaných inštitúcii, združeniu alebo nadácii vo forme darov alebo dedičstva, prijaté predsedníctvom Európskeho parlamentu 2. júna 2003.

Žiadateľ sa zaväzuje, že v prípade pridelenia grantu neuskutoční žiadne výdavky pred podpísaním zvláštnej dohody o financovaní.

Žiadateľ sa zaväzuje, že v prípade pridelenia grantu bude dodržiavať všetky predpisy tvoriace právny základ vzťahujúci sa na predmet financovania (odsek „Právny základ“ výzvy na predloženie návrhov:

Podpis zákonného zástupcu potvrdzujúci čestné vyhlásenie o pravdivosti všetkých uvedených údajov.

V . . . . . . . . . . dňa . . . . . . . . . .

. . . . . . . . . . . . . . . . . . . .

Podpis

----

Komisia

----

Výzvy na podávanie návrhov na nepriame akcie RTD v rámci špecifického programu pre výskum, technologický vývoj a demonštráciu: „Integrácia a posilnenie Európskeho výskumného priestoru“

(2005/C 79/12)

----

(1)Ú. v. ES L 232, 29.8.2002, s. 1.

(2)Ú. v. ES L 294, 29.10.2002, s. 1.

(3)  Rozhodnutie Komisie C(2002)4789, upravené rozhodnutiami C(2003)577, C(2003)955, C(2003)1952, C(2003)3543, C(2003)3555, C(2003)4609, C(2003)5183, C(2004)433, C(2004)2002, C(2004)2727, C(2004)3324, C(2004)4178, C(2004)5286, C(2005)27, a C(2005)961, z ktorých žiadne nie je uverejnené.

(4)Ú. v. ES L 355, 30.12.2002, s. 23.

(5)Ú.v. ES L 248, 16.9.2002, s. 1.

(6)Ú. v. ES L 357, 31.12.2002, s. 1.

(7)  C(2003)883 z 27.3.2003, naposledy upravené C(2004)1855 z 18.5.2004.

(8)  EPSS je nástroj, ktorý pomáha navrhovateľom vytvoriť a predložiť návrhy elektronickou formou.

----

PRÍLOHA 1

1.   Špecifický program: Integrácia a posilnenie Európskeho výskumného priestoru

2.   Činnosti: Prioritná tematická oblasť výskumu „Letectvo a výskum vesmíru“

3.   Názov výzvy: Pravidelná výzva v oblasti „Letectvo a výskum vesmíru“.

4.   Identifikátor výzvy (1): FP6-2005-Aero-1

5.   Dátum uverejnenia (2): 

6.   Dátum(y) uzávierky (3): 13. júl. 2005 o 17.00 (bruselského miestneho času)

7.   Celkový indikatívny rozpočet: 245 mil. EUR podľa tohto rozdelenia:

8.   Oblasti výzvy a nástroje: 

9.   Minimálny počet účastníkov (5): 

10.   Obmedzenie účasti: Žiadne.

11.   Dohody o konzorciách: 

12.   Postup pri hodnotení: 

13.   Hodnotiace kritériá: V súvislosti s kritériami (vrátane ich individuálneho významu a prahových hodnôt a celkovej prahovej hodnoty) uplatniteľnými na jednotlivé nástroje pozri prílohu B pracovného programu.

14.   Indikatívne hodnotenie a zmluvný rozvrh: 

----

(1)  Identifikátor výzvy sa uvedie v uverejnenej verzii tejto výzvy.

(2)  Generálne riaditeľstvo zodpovedné za uverejnenie tejto výzvy ju môže uverejniť najviac jeden mesiac pred alebo jeden mesiac po predpokladanom dátume uverejnenia.

(3)  V prípade posunutia plánovaného dátumu uverejnenia na skôr, prípadne na neskôr (pozri predchádzajúcu poznámku pod čiarou) sa dátum(y) uzávierky podľa potreby príslušným spôsobom upravia v uverejnenej výzve na predloženie návrhov.

(4)  IP = integrovaný projekt; NOE = sieť excelencie; STREP = špecifický cieľovo orientovaný výskumný projekt; CA = koordinačné aktivity; SSA = špecifické podporné aktivity

(5)  ČŠ = členské štáty EÚ; PŠ (vrátane PKK) = pridružené štáty; PKK = pridružené kandidátske krajiny.

Akýkoľvek právny subjekt zriadený v členskom štáte alebo pridruženom štáte pozostávajúci z požadovaného počtu účastníkov sa môže stať výhradným účastníkom nepriamej činnosti.

----

PRÍLOHA 2

1.   Špecifický program: „Integrácia a posilnenie Európskeho výskumného priestoru“

2.   Činnosť: Prioritná tematická oblasť výskumu „Letectvo a výskum vesmíru“

3.   Názov výzvy: Tematická výzva v oblasti „Špecifické podporné činnosti v rámci letectva“

4.   Identifikátor výzvy (1): FP6-2002-Aero-2

5.   Dátum uverejnenia (2): 

6.   Predbežný a konečný dátum uzávierky (3): 30. jún. 2005, 20. október 2005 o 17.00 (bruselského miestneho času). Konečný dátum uzávierky bude v marci 2006.

7.   Celkový indikatívny rozpočet (2002 – 2006): 7 mil. EUR (2005: 1 mil. EUR + 1 mil EUR)

8.   Oblasti výzvy: 

9.   Minimálny počet účastníkov: 

10.   Obmedzenie účasti: Žiadne.

11.   Dohody o konzorciách: Od účastníkov činností RTD vyplývajúcich z tejto výzvy sa nevyžaduje uzavretie dohody o konzorciu.

12.   Postup pri hodnotení: 

13.   Hodnotiace kritériá: V súvislosti s kritériami (vrátane ich individuálneho významu a prahových hodnôt a celkovej prahovej hodnoty) uplatniteľnými na jednotlivé nástroje pozri prílohu B pracovného programu.

14.   Indikatívne hodnotenie a zmluvný rozvrh: 

----

(1)  Identifikátor výzvy sa uvedie v uverejnenej verzii tejto výzvy.

(2)  Generálne riaditeľstvo zodpovedné za uverejnenie tejto výzvy ju môže uverejniť najviac jeden mesiac pred alebo po predpokladanom dátume uverejnenia.

(3)  V prípade posunutia plánovaného dátumu uverejnenia na skôr, prípadne na neskôr (pozri predchádzajúcu poznámku pod čiarou) sa dátum(y) uzávierky podľa potreby príslušným spôsobom upravia v uverejnenej výzve na predloženie návrhov.

(4)  IP = integrovaný projekt; NOE = Sieť excelencie; STREP = špecifický cieľovo orientovaný výskumný projekt; CA = koordinačné aktivity; SSA = špecifické podporné aktivity

----

PRÍLOHA 3

1.   Špecifický program: Integrácia a posilnenie Európskeho výskumného priestoru

2.   Činnosť: Prioritná tematická oblasť výskumu „Letectvo a výskum vesmíru“

3.   Názov výzvy: Tematická výzva v oblasti „Vesmír (Space) 2005“

4.   Identifikátor výzvy (1): FP6-2005-Space-1

5.   Dátum uverejnenia (2): 

6.   Dátum(y) uzávierky (3): 13. júl 2005 o 17.00 (bruselského miestneho času)

7.   Celkový indikatívny rozpočet: 45 mil. EUR podľa tohto rozdelenia:

8.   Oblasti výzvy a nástroje: 

9.   Minimálny počet účastníkov (5): 

10.   Obmedzenie účasti: Žiadne.

11.   Dohody o konzorciách: Od účastníkov činností RTD vyplývajúcich z tejto výzvy sa vyžaduje uzavretie dohody o konzorciu.

12.   Postup pri hodnotení: 

13.   Hodnotiace kritériá: V súvislosti s kritériami (vrátane ich individuálneho významu a prahových hodnôt a celkovej prahovej hodnoty) uplatniteľnými na jednotlivé nástroje pozri prílohu B pracovného programu.

14.   Indikatívne hodnotenie a zmluvný rozvrh: 

----

(1)  Identifikátor výzvy sa uvedie v uverejnenej verzii tejto výzvy.

(2)  Generálne riaditeľstvo zodpovedné za uverejnenie tejto výzvy ju môže uverejniť najviac jeden mesiac pred alebo po predpokladanom dátume uverejnenia.

(3)  V prípade posunutia plánovaného dátumu uverejnenia na skôr, prípadne na neskôr (pozri predchádzajúcu poznámku pod čiarou) sa tento termín príslušným spôsobom upraví.

(4)  IP = integrovaný projekt; STREP = špecifický cieľovo orientovaný výskumný projekt; CA = koordinačné aktivity; SSA = špecifické podporné aktivity

(5)  ČŠ = členské štáty EÚ; PŠ (vrátane PKK) = pridružené štáty; PKK = pridružené kandidátske krajiny.

Akýkoľvek právny subjekt zriadený v členskom štáte alebo pridruženom štáte pozostávajúci z požadovaného počtu účastníkov sa môže stať výhradným účastníkom nepriamej činnosti.

----

PRÍLOHA 4

1.   Špecifický program: Integrácia a posilnenie Európskeho výskumného priestoru

2.   Činnosť: Prioritná tematická oblasť výskumu „Udržateľná pozemná doprava“

3.   Názov výzvy: Tematická výzva v oblasti „Pozemná doprava 3B“

4.   Identifikátor výzvy (1): FP6-2005-Transport-4

5.   Dátum uverejnenia (2): 

6.   Dátum(y) uzávierky (3): 1. september 2005 o 17.00 (bruselského miestneho času)

7.   Celkový indikatívny rozpočet: 150 mil. EUR podľa tohto rozdelenia:

8.   Oblasti výzvy a nástroje: 

9.   Minimálny počet účastníkov (5): 

10.   Obmedzenie účasti: Žiadne.

11.   Dohody o konzorciách: Od účastníkov činností RTD vyplývajúcich z tejto výzvy sa vyžaduje uzavretie dohody o konzorciu.

12.   Postup pri hodnotení: 

13.   Hodnotiace kritériá: V súvislosti s kritériami (vrátane ich individuálneho významu a prahových hodnôt a celkovej prahovej hodnoty) uplatniteľnými na jednotlivé nástroje pozri prílohu B pracovného programu.

14.   Indikatívne hodnotenie a zmluvný rozvrh: 

----

(1)  Identifikátor výzvy sa uvedie v uverejnenej verzii tejto výzvy.

(2)  Generálne riaditeľstvo zodpovedné za uverejnenie tejto výzvy ju môže uverejniť najviac jeden mesiac pred alebo po predpokladanom dátume uverejnenia.

(3)  V prípade posunutia plánovaného dátumu uverejnenia na skôr, prípadne na neskôr (pozri predchádzajúcu poznámku pod čiarou) sa dátum(y) uzávierky príslušným spôsobom upravia.

(4)  IP = integrovaný projekt; NOE = Sieť excelencie; STREP = špecifický cieľovo orientovaný výskumný projekt; CA = koordinačné aktivity; SSA = špecifické podporné aktivity

(5)  ČŠ = členské štáty EÚ; PŠ (vrátane PKK) = pridružené štáty; PKK = pridružené kandidátske krajiny.

Akýkoľvek právny subjekt zriadený v členskom štáte alebo pridruženom štáte pozostávajúci z požadovaného počtu účastníkov sa môže stať výhradným účastníkom nepriamej činnosti.

----

PRÍLOHA 5

1.   Špecifický program: Integrácia a posilnenie Európskeho výskumného priestoru

2.   Činnosť: Prioritná tematická oblasť výskumu „Udržateľná pozemná doprava“

3.   Názov výzvy: Tematická výzva v oblasti „Špecifické podporné činnosti v rámci udržateľnej pozemnej dopravy“

4.   Identifikátor výzvy: FP6-2002-Transport-2

5.   Dátum uverejnenia (1): 

6.   Predbežný a konečný dátum uzávierky (2): 1. september 2005 o 17.00 (bruselského miestneho času). Konečný dátum uzávierky bude v marci 2006.

7.   Celkový indikatívny rozpočet (2002 – 2006): 5 mil. EUR (2005: 1mil EUR)

8.   Oblasti výzvy: 

9.   Minimálny počet účastníkov (4): 

10.   Obmedzenie účasti: Žiadne.

11.   Dohody o konzorciách: Od účastníkov činností RTD vyplývajúcich z tejto výzvy sa vyžaduje uzavretie dohody o konzorciu.

12.   Postup pri hodnotení: 

13.   Hodnotiace kritériá: V súvislosti s kritériami (vrátane ich individuálneho významu a prahových hodnôt a celkovej prahovej hodnoty) uplatniteľnými na jednotlivé nástroje pozri prílohu B pracovného programu.

14.   Indikatívne hodnotenie a zmluvný rozvrh: 

----

(1)  Generálne riaditeľstvo zodpovedné za uverejnenie tejto výzvy ju môže uverejniť najviac jeden mesiac pred alebo po predpokladanom dátume uverejnenia.

(2)  V prípade posunutia plánovaného dátumu uverejnenia na skôr, prípadne na neskôr (pozri predchádzajúcu poznámku pod čiarou) sa dátum(y) uzávierky podľa potreby príslušným spôsobom upravia v uverejnenej výzve na predloženie návrhov.

(3)  IP = integrovaný projekt; NOE = Sieť excelencie; STREP = špecifický cieľovo orientovaný výskumný projekt; CA = koordinačné aktivity; SSA = špecifické podporné aktivity

(4)  ČŠ = členské štáty EÚ; PŠ (vrátane PKK) = pridružené štáty; PKK = pridružené kandidátske krajiny.

Akýkoľvek právny subjekt zriadený v členskom štáte alebo pridruženom štáte pozostávajúci z požadovaného počtu účastníkov sa môže stať výhradným účastníkom nepriamej činnosti.

----